P6_TA(2006)0184
Toimenpiteet monikielisyyden ja kielten oppimisen edistämiseksi Euroopan
unionissa
Euroopan parlamentin päätöslauselma toimenpiteistä monikielisyyden ja kielten oppimisen
edistämiseksi Euroopan unionissa: eurooppalainen kielitaitoindikaattori (2005/2213(INI))
Euroopan parlamentti , joka
— ottaa huomioon komission tiedonannon ”Eurooppalainen kielitaitoindikaattori ”(KOM(2005)0356),
— ottaa huomioon komission tiedonannon ”Uusi monikielisyyden puitestrategia ”(KOM(2005)0596),
— ottaa huomioon komission tiedonannon ”Kielten oppimisen ja kielellisen monimuotoisuuden edistämi-
nen: toimintaohjelma 2004 –2006”(KOM(2003)0449),
— ottaa huomioon ohjelman ”Koulutus 2010 –Lissabonin strategian toteuttamisen edellyttämät kiireelliset
toimenpiteet ”(neuvoston asiakirja 6905/04 EDUC 43),
— ottaa huomioon komission tiedonannon ”Luonnos Koulutus 2010 -työohjelman täytäntöönpanon
edistymistä koskevaksi neuvoston ja komission yhteiseksi raportiksi vuonna 2006 ”(KOM(2005)0549),
— ottaa huomioon Barcelonassa 15. ja 16. maaliskuuta 2002 kokoontuneen Eurooppa-neuvoston puheen-
johtajan päätelmät,
— ottaa huomioon koulutus-, nuoriso- ja kulttuuriministerien neuvoston 24. toukokuuta 2005 tekemät
päätelmät uusista koulutusindikaattoreista,
— ottaa huomioon työjärjestyksen 45 artiklan,
— ottaa huomioon kulttuuri- ja koulutusvaliokunnan mietinnön (A6-0074/2006),
A. katsoo, että Euroopan unionin kulttuurinen ja kielellinen monimuotoisuus on olennainen osa euroop-
palaista identiteettiä,
B. katsoo, että monikielisyys mahdollistaa tehokkaamman viestinnän ja paremman keskinäisen ymmärtä-
myksen,
C. katsoo, että Lissabonin strategian mukaisen kansalaisten Euroopan ja tietoon perustuvan yhteiskunnan
luomiseksi on välttämätöntä, että jokaisella kansalaisella on käytännön taidot ainakin kahdessa kielessääidinkielensä ohella, sillä pelkästään yhden laajasti käytetyn kielen (lingua franca) opetteleminen ei riitä,
D. katsoo, että kyky ymmärtää vieraita kieliä ja käyttää niitä viestinnässä sekä parempi kielitaitotaso ovat
työvoiman tehokkaampaan sijoittautumiseen Euroopassa vaikuttavia erittäin tärkeitä tekijöitä, silläkielitaito on kaikilta Euroopan kansalaisilta vaadittava perustaito, jonka avulla voidaan edistää niiden
oikeuksien ja vapauksien täysimääräistä hyödyntämistä, jotka liikkuvuus Euroopan unionissa mahdollis-
taa, ja luoda todelliset eurooppalaiset työvoimamarkkinat,
E. katsoo, että kielitaidon parantuminen ja yleistyminen ovat mittapuita, joiden avulla voidaan arvioida
eurooppalaisten koulutusjärjestelmien laatua, ja kriteereitä, joiden perusteella voidaan arvioida edistystäkohti tavoitetta, joka on tehdä Euroopan unionista maailman dynaamisin tietoon perustuva talous,osana yhtenäisempää poliittista liittoa, moninaisuudessaan yhtenäisenä,6.12.2006 FI C 296 E/271 Euroopan unionin virallinen lehti
Torstai 27. huhtikuuta 2006
F. ottaa huomioon, että maaliskuussa 2002 Barcelonassa kokoontunut Eurooppa-neuvosto kehotti otta-
maan käyttöön kielitaitoa osoittavan indikaattorin, jonka avulla saadaan toistaiseksi puuttuvaa tietoaEuroopan unionin kansalaisten todellisesta kieli- ja viestintätaidosta,
G. ottaa huomioon, että vaikka toimintasuunnitelma ”Kielten oppimisen ja kielellisen monimuotoisuuden
edistäminen ”on myönteinen askel kohti Barcelonan tavoitteen saavuttamista (äidinkielen ohella kaksi
vierasta kieltä), on olemassa selkeä tarve tehostaa EU:n ponnisteluja tässä asiassa,
H. ottaa huomioon, että Euroopan unionissa myönnetään hyvin monenlaisia kielitaitotodistuksia, minkä
vuoksi todistusten haltijoiden kielitasoa on vaikea vertailla, eikä hyvien toimintatapojen vaihtamisestanäin ollen ole hyötyä, ja tämä rajoittaa myös työntekijöiden ja opiskelijoiden vapaata liikkumistaEuroopan unionissa,
I. katsoo, että olisi laadittava erityisesti nuorten yksilöllisestä kielitaidosta kertovia luotettavia indikaatto-
reita, joiden pohjalta voidaan ottaa käyttöön korkealaatuisen kieltenopetuksen tarjoamiseen tähtääviätoimintalinjoja,
J. ottaa huomioon, että syyskuussa 2005 toteutetun Eurobarometri-kyselyn mukaan ainoastaan keski-
määrin 50 prosenttia Euroopan unionin kansalaisista pystyy ilmoituksensa mukaan keskustelemaan
muulla kielellä kuin äidinkielellään; erot yksittäisten jäsenvaltioiden välillä ovat kuitenkin suuria,
K. ottaa huomioon, että komission tietojen mukaan toisen asteen kouluissa opetettavien vieraiden kielten
keskimääräinen määrä jää Barcelonan Eurooppa-neuvoston asettamasta tavoitteesta, joka on perustaito-jen hallinnan parantaminen, eritoten siten, että kahta kieltä opetetaan hyvin varhaisesta iästä alkaen;
1. pitää tervetulleena komission ehdotusta ottaa eurooppalainen kielitaitoindikaattori osaksi jäsen-
valtioiden ”Koulutus 2010 ”-ohjelmassa käyttämien perusteiden valikoimaa;
2. painottaa tässä yhteydessä eurooppalaisten indikaattoreiden tärkeyttä arvioitaessa Lissabonin strategian
mukaisten tavoitteiden saavuttamista koulutuksen alalla ja ”Koulutus 2010 ”-ohjelman tärkeyttä kansallisten
toimintalinjojen vertailun ja muotoilun kannalta sekä tietoon perustuvaan talouteen siirtymistä koskevieneurooppalaisten strategisten puitteiden käyttöönoton merkitystä suosimalla ja vaihtamalla hyviä toiminta-
tapoja;
3. ottaa huomioon, että kyseisellä indikaattorilla pyritään määrittämään tarkasti, luotettavasti ja säännöl-
lisin väliajoin vieraiden kielten yleinen taitotaso kaikissa jäsenvaltioissa objektiivisten testien pohjalta;
4. katsoo, että kielitesteissä pitäisi ottaa huomioon myös kaksikieliset ja monikieliset lapset;5. yhtyy komission näkemykseen siitä, että alkuvaiheessa indikaattoria pitäisi käyttää viiden unionissa
useimmin opetettavan kielen (englanti, ranska, saksa, espanja ja italia) osaamisen arvioimiseen opetus- jakoulutusjärjestelmissä; kehottaa komissiota ja neuvostoa kuitenkin siirtymään mahdollisimman pian seuraa-vaan vaiheeseen ryhtymällä tarvittaviin toimiin, joiden avulla testit voidaan ulottaa koskemaan laajempaavalikoimaa Euroopan unionin virallisia kieliä, ilman että tästä aiheutuu haittaa sellaisten kielten opettamiselleja kehitykselle, joita indikaattorilla ei arvioida;
6. on sitä mieltä, että kielitaitoa osoittavien objektiivisten kriteerien määrittäminen ja yhteisen viite-
kehyksen käyttöönotto eivät rajoita millään tavalla vapautta valita erilaisten kansallisten opetusjärjestelmienorganisointitapaa, ja kannattaa näin ollen komission suositusta, jonka mukaan eurooppalaisessa indikaatto-rissa hyödynnetään Euroopan neuvoston käyttämää kieliä koskevaa yhteistä eurooppalaista viitekehystä;C 296 E/272 FI 6.12.2006 Euroopan unionin virallinen lehti
Torstai 27. huhtikuuta 2006
7. kehottaa jäsenvaltioita osallistumaan aktiivisesti indikaattorin täytäntöönpanoon ja kehittämiseen ja
antamaan uutta pontta kieltenopetukselle myös hyviä tuloksia tuovien kielikylpyohjelmien avulla;
8. vaatii jäsenvaltioita edistämään monikielisyyttä parantamalla toimintalinjoja, joilla pyritään laajenta-
maan opetettavien kielten valikoimaa ja joissa etusijalle asetetaan Lissabonin strategian yhteydessä asetetutyhteiset tavoitteet;
9. kehottaa komissiota aktiivisesti suosittelemaan kieltenopetuksen aloittamista varhaisessa iässä ja katsoo,
että aloitteiden, joilla yleisölle tiedotetaan vieraiden kielten osaamisen eduista (kuten Euroopan neuvostonEuroopan kielten teemapäivä -aloite (26. syyskuuta) ja kielihankkeille myönnettävää eurooppalaista laatu-leimaa koskeva EU:n aloite), pitäisi auttaa lisäämään monikielisyyttä merkittävämmin;
10. kannattaa komission ehdotusta, joka koskee jäsenvaltioiden ja kielipolitiikasta vastaavien alueellisten
viranomaisten täysimääräistä osallistumista indikaattorin kehittämiseen ja sellaisen jäsenvaltioiden edustajistamuodostuvan elimen perustamista, joka neuvoo komissiota poliittisissa ja teknisissä asioissa sekä kaiken-laisissa teknistä tukea koskevissa asioissa ja seuraa jäsenvaltioiden sekä kielipolitiikasta vastaavien alueidenedistymistä indikaattorin konkreettisessa käytössä;
11. korostaa, että komission ehdottamaan indikaattoriin ei liity ylimääräisiä EU:n talousarviokustannuksia,
vaan toimintakustannukset katetaan nykyisistä Sokrates- ja Leonardo da Vinci -ohjelmista ja elinikäistä oppi-
mista koskevasta uudesta yhdennetystä ohjelmasta;
12. kehottaa komissiota ja neuvostoa näin ollen varmistamaan, että uudelle yhdennetylle elinikäistä oppi-
mista koskevalle ohjelmalle osoitetaan riittävät resurssit kielten oppimisen edistämistä silmällä pitäen;
13. kehottaa neuvostoa ja komissiota varmistamaan, että seuraaviin rahoitusnäkymiin sisällytetään riittä-
västi rahoitusta toimenpiteille, joiden avulla huolehditaan indikaattorin täysimääräisestä hyödyntämisestä;
14. kehottaa neuvostoa hyväksymään eurooppalaisen kielitaitoindikaattorin perustamista ja toteuttamista
koskevan komission esittämän lähestymistavan, parametrit ja aikataulut, jotta valmisteluvaihe saadaan pää-tökseen mahdollisimman pian ja jotta sen täytäntöönpanoa voidaan nopeuttaa, kun otetaan huomioonindikaattorin erityinen merkitys poliittisena välineenä;
15. kehottaa puhemiestä välittämään tämän päätöslauselman neuvostolle, komissiolle ja jäsenvaltioiden
hallituksille ja parlamenteille.
P6_TA(2006)0185
Diabetes
Euroopan parlamentin kannanotto diabetekseen
Euroopan parlamentti , joka
— ottaa huomioon työjärjestyksen 116 artiklan,
A. ottaa huomioon, että diabetes on vakava krooninen ja etenevä vaiva, joka vaikuttaa yli 25 miljoonaan
EU:n alueella asuvaan ja että määrän odotetaan lisääntyvän 16 prosentilla vuoteen 2025 mennessä,
B. ottaa huomioon, että diabetes voi johtaa vakaviin ja kalliiksi käyviin komplikaatioihin, kuten sydän- ja
verisuonitauteihin ja sydänkohtaukseen, munuaisten vajaatoimintaan, amputointeihin ja sokeuteen,6.12.2006 FI C 296 E/273 Euroopan unionin virallinen lehti
Torstai 27. huhtikuuta 2006